Author: agenda0
Company: agenda

D ô v o d o v á    s p r á v a

Fond národného majetku Slovenskej republiky (ďalej len „fond“) listom zo dňa 5.6.2001 predložil na Ministerstvo pre správu a privatizáciu národného majetku SR (ďalej len „ministerstvo“)  žiadosť o zmenu rozhodnutia o privatizácii časti majetku podniku CHEMES štátny podnik Humenné a o vydanie predchádzajúceho písomného súhlasu so spôsobom naloženia s 38,30 % podielom akcií na základnom imaní spoločnosti CHEMES, a.s. Humenné, t.j. 492 799 ks akcií v menovitej hodnote 1 000,- Sk.

V súlade s § 28 ods. 6 zákona č. 92/1991 Zb. v znení neskorších predpisov,  predkladáme na rokovanie vlády Slovenskej republiky „Návrh na zmenu  rozhodnutia ministerstva o privatizácii časti majetku  podniku CHEMES, štátny podnik Humenné a naloženie s majetkovou účasťou v akciovej spoločnosti CHEMES a.s. Humenné“  č. 72 zo dňa 8.7.1994, Spis č. KM-280/94  v časti A. bod 3 rozdelenie akcií.

Na základe rozhodnutia ministerstva č. 72 bola založená akciová spoločnosť CHEMES, a.s. Humenné  s nasledovným rozdelením akcií:
      a)         3 %  podiel určený pre RIF
      b)         8 % podiel bezodplatný prevod akcií na mesto
      c)        38 % podiel na kupónovú privatizáciu
d)	51 % predaj akcií  na základe rozhodnutia, ktoré vydá orgán príslušný podľa § 10  
                           ods. 1 a 2 zákona

  Návrh na zmenu rozhodnutia ministerstva č. 72 v časti rozdelenia akcií sa mení 
       nasledovne:     
	 a)          3     %  podiel určený pre RIF
       b)          8     %  bezodplatný prevod na mesto 
c)	38,30 % naloženie spôsobom podľa § 28 ods. 8 zákona
d)	 50,70 % predaj akcií na základe rozhodnutia, ktoré vydá orgán príslušný podľa §    
                                  10 ods. 1 a 2 zákona

	Podľa rozhodnutia ministerstva č. 72 sa 38 % podiel určený na kupónovú privatizáciu nezrealizoval a taktiež 0,30 % podiel určený na predaj.  Fond je v súčasnosti majiteľom 492 799 ks akcií emitenta CHEMES, a.s. Humenné, čo predstavuje 38,30 % základného imania tejto spoločnosti. Základné imanie spoločnosti podľa výpisu z obchodného registra je 1 286 685 000,- Sk. 1 286 685 ks akcií je na doručiteľa v menovitej hodnote 1000,- Sk/ks, z toho 965 014 akcií kmeňových a 321 671 akcií prioritných. Podiel fondu je 171 128 kmeňových akcií, čo predstavuje 17,73 % z emisie a 321 671 prioritných akcií, čo predstavuje 100 % emisie.

Fond uznesením Výkonného výboru č. 7/27/01 z 3.5.2001 a uznesením Prezídia č. 4/LIII/01 z 21.5.2001 schválil spôsob naloženia s 38,30 % majetkovou účasťou na podnikaní spoločnosti CHEMES, a.s. Humenné priamym predajom záujemcovi, ktorý bude vybraný na základe výberového konania.
	Zmena rozhodnutia nebude mať negatívny vplyv na zamestnanosť.
            
     Materiál bol dňa …………………… prerokovaný na Porade ekonomických ministrov    
       vlády SR a odporučený predložiť na rokovanie vlády SR